สำราญ ศรีแปงวงค์

สำราญ ศรีแปงวงค์  (เกิด 14 มิถุนายน พ.ศ. 2500)  เป็นนักการเมืองชาวไทย อดีตสมาชิกสภาผู้แทนราษฎรจังหวัดกำแพงเพชร สังกัดพรรคประชาธิปัตย์ อดีตสมาชิกสภาองค์การบริหารส่วนจังหวัดกำแพงเพชร อดีตนายกองค์การบริหารส่วนตำบลคลองน้ำไหล

 ประวัติ 
สำราญ เกิดเมื่อวันที่ 14 มิถุนายน พ.ศ. 2500 ที่อำเภอคลองลาน จังหวัดกำแพงเพชร เป็นบุตรนายสม กับนางคำป้อ ศรีแปงวงศ์ ด้านครอบครัวสมรสกับนางวรรณา ศรีแปงวงศ์ มีบุตร 2 คน และมีพี่น้อง 5 คน

สำเร็จการศึกษาระดับปริญญาตรี คณะศิลปศาสตร์ สาขาพัฒนาชุมชน จากมหาวิทยาลัยราชภัฏกำแพงเพชร

 งานการเมือง 
สำราญ เคยเป็นสมาชิกสภาองค์การบริหารส่วนจังหวัดกำแพงเพชร 3 สมัย ต่อมาในการเลือกตั้งสมาชิกสภาผู้แทนราษฎร พ.ศ. 2548 ได้ลงสมัครสมาชิกสภาผู้แทนราษฎรจังหวัดกำแพงเพชร สังกัดพรรคประชาธิปัตย์ แต่ไม่ได้รับการเลือกตั้ง

ต่อมาในการเลือกตั้งสมาชิกสภาผู้แทนราษฎร พ.ศ. 2550 ได้รับเลือกตั้งเป็นสมัยแรก โดยสังกัดพรรคประชาธิปัตย์ และเป็นการชนะแบบยกทีม ร่วมกับปรีชา มุสิกุล และสุขวิชชาญ มุสิกุล ในการเลือกตั้งสมาชิกสภาผู้แทนราษฎร พ.ศ. 2554 สังกัดพรรคประชาธิปัตย์เช่นเดิม แต่ไม่ได้รับเลือกตั้ง โดยแพ้ให้กับอนันต์ ผลอำนวย จากพรรคเพื่อไทย ต่อมาหันเล่นการเมืองท้องถิ่นในปี พ.ศ. 2555 ได้รับเลือกเป็นนายกองค์การบริหารส่วนตำบลคลองน้ำไหล

ในการเลือกตั้งสมาชิกสภาผู้แทนราษฎร พ.ศ. 2562 สังกัดพรรคประชาธิปัตย์เช่นเดิม แต่ไม่ได้รับเลือกตั้ง โดยแพ้ให้กับอนันต์ ผลอำนวย จากพรรคพลังประชารัฐแบ่งเขตเลือกตั้งใหม่ เตรียมหย่อนบัตรปี 62 สส. ลด 23 จังหวัด อีสานหด 10 ที่นั่ง และในปี พ.ศ. 2564 ได้รับเลือกเป็นนายกองค์การบริหารส่วนตำบลคลองน้ำไหล

 สมาชิกสภาผู้แทนราษฎร 
สำราญ ศรีแปงวงค์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดกำแพงเพชร สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๓๙, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ , เล่ม ๑๒๖ ตอนที่ ๑๖ ข หน้า ๗๙, ๔ ธันวาคม ๒๕๕๒

 อ้างอิง 

 แหล่งข้อมูลอื่น 
นายสำราญ ศรีแปงวงค์ , เว็บไซต์รัฐสภาไทย
บัญชีแสดงรายการทรัพย์สินและหนี้สินของนายสำราญ ศรีแปงวงค์, สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายสำราญ ศรีแปงวงค์), ศูนย์ข้อมูลนักการเมืองไทย

หมวดหมู่:บุคคลจากอำเภอคลองลาน
หมวดหมู่:นักการเมืองจากจังหวัดกำแพงเพชร
หมวดหมู่:สมาชิกสภาผู้แทนราษฎรจังหวัดสุราษฎร์ธานี
หมวดหมู่:ผู้ดำรงตำแหน่งทางการเมืองท้องถิ่นในจังหวัดกำแพงเพชร
หมวดหมู่:นายกองค์การบริหารส่วนตำบลในประเทศไทย
หมวดหมู่:นักการเมืองพรรคประชาธิปัตย์
หมวดหมู่:บุคคลจากมหาวิทยาลัยราชภัฏกำแพงเพชร
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.